**A PTE is csatlakozott a DANCELEBRATION kihíváshoz!**

A Pécsi Tudományegyetem Természettudományi Kar Sporttudományi és Testnevelési Intézete (PTE TTK STI) 2021 óta hivatalosan is tagja a világszinten működő World Leisure Organization-nek (WLO), mint Kiválósági Képzőközpont. Ennek keretén belül évente több szabadidő eltöltéssel, rekreációval kapcsolatos képzést, programot szervez. Az idei év különleges, hiszen a WLO megalapításának 70. évfordulóját ünnepeli. E jeles esemény alkalmából Prókai Judit, Gép Zsuzsanna, a PTE TTK STI oktatói és Bánkyné Perjés Beatrix, a PTE Táncoló Egyetem projektvezetője összeállítottak egy rövid, egyszerű lépésekből álló koreográfiát, melyet videóra is rögzítettek a PTE TTK STI oktatóinak, hallgatóinak, a Táncoló Egyetem, valamint a Parkinson Betegek Egyesülete Pécs tagjainak bevonásával.

A program célja, hogy a tánckihívásba, melynek neve DANCELEBRATION, világszerte minél több intézetet, iskolát, egyesületet, szervezetet, csoportot vonjanak be. A programhoz kapcsolódó feladat, csatlakozva a kihíváshoz, minél több gyermeket, felnőttet, időskorút bevonva megtanulni a koreográfiát, majd az eseményről készíteni egy videót, melyet a prokai@gamma.ttk.pte.hu címre kell eljuttatni. A beérkezett videók feltöltésre kerülnek a PTE TTK hivatalos YouTube csatornájára, ahol így világszinten szeretnék a fizikai rekreáció ezen formáját népszerűsíteni.

Csatlakozz a kihíváshoz, ünnepeljünk, mozogjunk együtt, érezd jól magad!

A tánc oktatóvideója az alábbi linken érhető el:

<https://youtu.be/T-eKq61qsiM>

A tánchoz készült videoklip pedig a következő linken található:

<https://youtu.be/O6TIu94S0ZI>

Kapcsolat:

**Prókai Judit**  
+36300746492  
[prokai@gamma.ttk.pte.hu](mailto:prokai@gamma.ttk.pte.hu)